ಪುಟ್ ಬಾಲ್ : ಇಂಗ್ಲೆಂಡ್ಗೆ ಸೋಲುಣಿಸಿ ಯೂರೋ ಚಾಂಪಿಯನ್ ಆದ ಇಟಲಿ ವೆಂಬ್ಲಿ, ಜು. 12 ಇಂಗ್ಲೆಂಡ್ ತಂಡವನ್ನು ಆದರ ತವರಿನ ನೆಲದಲ್ಲಿ ಸೋಲಿಸುವ ಮೂಲಕ ಇಟಲಿಯು ಯೂರೋ ಚಾಂಪಿಯನ್ ಆಗಿ ಹೊರಹೊಮ್ಮುವ ಮೂಲಕ 53 ವರ್ಷಗಳ ನಂತರ ಎರಡನೇ ಬಾರಿಗೆ ಯುರೋ ಚಾಂಪಿಯನ್ಸ್ ಆಗಿ ಹೊರಹೊಮ್ಮಿದ್ದಾರೆ. ಕಳೆದ ಮಧ್ಯರಾತ್ರಿ ಆರಂಭಗೊಂಡ ಪಂದ್ಯದಲ್ಲಿ ಸ್ವದೇಶಿ ಅಭಿಮಾನಿಗಳ ಎದುರು ಯುರೋ ಕಪ್ ಗೆಲ್ಲುವ ಇಂಗ್ಲೆಂಡ್ನ ಹುಮ್ಮಸ್ಸಿಗೆ ತಂಡದ ಆಟಗಾರ ಲೂಕ್ ಶಾ ಪಂದ್ಯ ಆರಂಭಗೊಂಡ 2ನೆ ನಿಮಿಷದಲ್ಲಿ ಗೋಲು ಗಳಿಸುವ ಮೂಲಕ ಅಭಿಮಾನಿಗಳನ್ನು ಹುಚ್ಚೆದ್ದು ಕುಣಿಯುವಂತೆ ಮಾಡಿತು. ಆದರೆ ದ್ವಿತೀಯಾರ್ಧ ತಮ್ಮ ಲಯ ಕಳೆದುಕೊಂಡ ಇಂಗ್ಲೆಂಡ್ ಪಂದ್ಯದ 67ನೆ ನಿಮಿಷದಲ್ಲಿ ಇಟಲಿಯ ಲಿಯಾನಾರ್ಡೋ ಬೊನುಸಿಗೆ ಗೋಲು ಬಾರಿಸುವ ಅವಕಾಶ ಕಲ್ಪಿಸುವ ಮೂಲಕ ಪಂದ್ಯ ಮುಗಿಯುವ ಹೊತ್ತಿಗೆ 11 ರಿಂದ ಸಮಬಲ ಸಾಧಿಸಿತ್ತು. ಬಲು ರೋಚಕತೆ ಮೂಡಿಸಿದ್ದ ನಿರ್ಣಾಯಕ ಪಂದ್ಯದ ಫಲಿತಾಂಶಕ್ಕಾಗಿ ಪೆನಾಲ್ಟಿ ಶೂಟೌಟ್ನ ಮೊರೆ ಹೋದಾಗ ಇಟಲಿಯು 32 ಗೋಲುಗಳ ಅಂತರದಿಂದ ಯೂರೋ ಕಪ್ನ ನೂತನ ಚಾಂಪಿಯನ್ಸ್ ಆಗಿ ಹೊರಹೊಮ್ಮಿ ಸಂಭ್ರಮಾಚರಣೆಯಲ್ಲಿ ತೊಡಗಿದರು. 1968ರಲ್ಲಿ ಇಟಲಿಯು ಮೊದಲ ಬಾರಿಗೆ ಯೂರೋ ಚಾಂಪಿಯನ್ಸ್ ಆಗಿ ಹೊರಹೊಮ್ಮಿತ್ತು.